**Kokousaika 29.12.2022 klo 17.00**

**Kokouspaikka Joutsan seurakuntakoti, Jousitie 42 A, Joutsa.**

# Käsiteltävät asiat

#  140 § Kokouksen avaus

#  141 § Kokouksen laillisuus ja päätösvaltaisuus

# 142 § Pöytäkirjantarkastajat

#  143 § Kokouksen työjärjestys

 144 § Seurakuntasihteerin valinta

145 § Kanttorin osa-aikaisen (80 %) viran haettavaksi laittaminen

146 § Leivonmäen kirkon talvikäyttö

147 § Anomus ehtoollisenvietto-oikeudesta Leivonmäen seurakuntatalossa Lapuan hiippakunnan tuomiokapitulille

 148 § Joutsan kirkon paanukaton korjaus ja tervaus tarjoukset

 149 § Ostotarjous määräalasta Leivonmäellä

# 150 § Muut asiat

151 § Tiedoksi

 152 § Kokouksen päättäminen

**Pöytäkirjan nähtävillä olo**

Kokouksen tarkastettu pöytäkirja, johon on liitetty valitusosoitus, pidetään yleisesti nähtävänä Joutsan seurakunnan internetsivuilla ja kirkkoherranvirastossa sen aukioloaikoina 2.1.2023 – 2.2.2023.

**Puheenjohtaja** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vt. kirkkoherra Olavi Saurio puh.joht.

**Julkipanotodistus**

Tämä kokouskutsu on julkaistu seurakunnan ilmoitustaululle 23.12.2022

Ilmoitustaulunhoitaja **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Eija Lehtimaa

**Kokousaika**  **29.12.2022 klo 17.00 – 18.32**

**Kokouspaikka Joutsan seurakuntakoti, Jousitie 42 A, Joutsa.**

**Jäsenet** Saurio Olavi, puh.joht.

Kuitunen Teuvo, varapj.

Eskelinen Sakari

Långström Sirkka

Majanen Mikko

Olkkonen Pirjo

Talja Aarre

~~Temisevä Liisa~~ poissa

Virtanen Arto

Fredin Viola, varajäsen

**Muut saapuvilla olleet** ~~Jaakkola Teuvo, kvalt.pj.~~ poissa ~~Hujanen Pekka, kvalt. varapj.~~ poissa

Nuto Annukka, Leivonmäen kappelin pappi

~~Kärkkäinen Hannele, Luhangan kappelin pappi~~ poissa

Kangas Heikki, hallintojohtaja

**Asiat** §§140 - 152

# Pöytäkirjan allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Olavi Saurio Heikki Kangas

puheenjohtaja Pöytäkirjanpitäjä

**Pöytäkirjantarkastus** Pöytäkirja on tarkastettu ja todettu kokouksen kulun mukaiseksi. Pöytäkirjan käsittelylehdet on samalla varustettu nimikirjaimillamme

**Tarkastusaika ja – paikka** Kokouksen jälkeen.

#  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mikko Majanen Pirjo Olkkonen

Pöytäkirjantarkastaja Pöytäkirjantarkastaja

# Alkuhartaus

# 140 § Kokouksen avaus

Puheenjohtaja avasi kokouksen.

# 141 § Kokouksen laillisuus ja päätösvaltaisuus

Kirkkoneuvoston ohjesäännön § 5:1 mukaisesti kutsu toimitetaan jäsenille viimeistään viisi päivää ennen kokousta. Kokouskutsu on lähetetty sähköpostilla kirkkoneuvoston jäsenille 22.12.2022 ja laitettu kirkkoherranviraston ilmoitustaululle 22.12.2022.

Jäsenten lisäksi kokouskutsu on lähetettävä niille henkilöille, joilla KJ 9:3 ja kirkkoneuvoston ohjesäännön 7 §:n nojalla on kokouksessa läsnäolo- ja puheoikeus.

Kirkkoneuvoston ohjesäännön 1§:n mukaan kirkkoneuvostoon kuuluu puheenjohtajan ja varapuheenjohtajan lisäksi seitsemän (8) varsinaista jäsentä. KL 7:4,1 mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

**Puheenjohtajan päätösesitys**

# Toimitetaan nimenhuuto ja todetaan läsnäolomerkintöjen jälkeen kokous laillisesti koolle kutsutuksi ja päätösvaltaiseksi. Esteestä ovat ilmoittaneet: Liisa Temisevä, varalla Viola Fredin.

# Kirkkoneuvoston päätös:

#  Kokous todettiin laillisesti koolle kutsutuksi ja päätösvaltaiseksi.

# 142 § Pöytäkirjantarkastajien valinta

**Puheenjohtajan päätösesitys:**

Kirkkoneuvoston ohjesäännön 9 §:n mukaan pöytäkirjan tarkastaa kaksi kokouksen valitsemaa tarkastajaa. Valitaan kaksi pöytäkirjantarkastajaa.

# Kirkkoneuvoston päätös:

 **Pöytäkirjan tarkastajiksi valittiin Mikko Majanen ja Pirjo Olkkonen.**

# 143 § Kokouksen työjärjestys

**Puheenjohtajan päätösesitys**

Kokouksen asialista hyväksytään kokouksen työjärjestykseksi. Kokouskutsun julkaisemisen jälkeen on esityslistaan lisätty ”150 § Rakennusavustuksen hakeminen kulttuuriperinnön hoitoon kirkkohallitukselta Joutsan kirkon paanukaton kunnostuksen ja tervaukseen.”

# Kirkkoneuvoston päätös:

#  Esityksen mukaan. Tiedoksi kohdassa Annukka Nuto.

#

**144 §** **Kirkkoherranviraston osa-aikaisen seurakuntasihteerin valinta**

**Valmistelu: Kirkkoherra Tuula Leppämäki; esittelijä vt. kirkkoherra Olavi Saurio**

Seurakunnassa toimii osa-aikaisena (viranhoitoprosentti 52 %) määräaikaisena seurakuntasihteerinä ylioppilasmerkonomi Pirjo Kosonen ajalla 21.2.2022-20.2.2023. Tämä on hänen toinen peräkkäinen osa-aikainen määräaikainen virkasuhde (edellinen 20.9.2021 – 20.2.2022). On aika julistaa osa-aikainen seurakuntasihteerin virka haettavaksi.

Viran auki julistamisen yhteydessä on syytä myös tarkistaa viranhoitoprosenttia. Kosonen on pisimpään osa-aikaisena seurakuntasihteerinä toiminut sihteeri, jonka viranhoitoprosentti on ollut koko ajan 52 %. Lisäksi hän on tehnyt erikseen sovittuja projektiluonteisia työtehtäviä lisätyönä. Hänen työkokemuksensa kautta on kertynyt näkemystä siitä, mikä viranhoitoprosentti palvelisi parhaiten seurakunnan perustehtävää. Kirkkoherran arvion mukaan oikeampi viranhoitoprosentti on 60 %. Lisäksi voidaan seurakuntasihteeriä pyytää tekemään projektiluonteisia työtehtäviä erillisellä korvauksella lisätyönä.

**----**

**KN9/2022, 121 §**

Kirkkoherran päätösesitys:

Kirkkoneuvosto päättää

1. Julistaa haettavaksi osa-aikaisen seurakuntasihteerin viran.

2. Osa-aikaisen seurakuntasihteerin viran viranhoitoprosentiksi päätetään 60 %.

Kirkkoneuvoston päätös:

1. Esityksen mukaan.
2. Esityksen mukaan.

**----**

**KN10/2022**

**Valmistelu: vt. kirkkoherra Olavi Saurio**

Seurakuntasihteerin osa-aikainen virka (60 %) on ilmoitettu haettavaksi 2.12.2022 alkaen Oikotie.fi ja TE-keskuksen työmarkkinatorilla. Hakuaika loppui 19.12.2022 klo 12.00. Määräaikaan mennessä oli tullut viisi (5) hakemusta. Viran täyttämistä varten perustettiin haastattelutyöryhmä, johon kuuluivat vt. kirkkoherra Olavi Saurio, Eija Lehtimaa, Heikki Kangas ja Viola Fredin. Hakemusten perusteella haastatteluryhmän jäsenet valitsivat haastatteluun kolme (3) hakijaa. Haastattelut suoritettiin Joutsan seurakuntakodissa 21.12.2022. Tarkempi selvitys hakuilmoituksen sisällöstä, virkaa hakeneista, haastattelusta ja haastattelutyöryhmän johtopäätöksistä on tämän pöytäkirjan liitteenä.

**vt. kirkkoherra Olavi Saurion päätösesitys:**

Haastattelutyöryhmän ehdotuksen mukaan seurakuntasihteerin osa-aikainen virka julistetaan uudelleen haettavaksi siten, että aikaisemmat hakemukset huomioidaan. Hakuilmoitus laitetaan Oikotie.fi ja TE-keskuksen työmarkkinatorille ja seurakunnan ilmoitustaululle. Hakuilmoituksen sisältö muutetaan haastattelutyöryhmän ehdottamalla tavalla.

**Kirkkoneuvoston päätös:**

**Esityksen mukaan. Haastattelutyöryhmään valittiin Olavi Saurio, Heikki Kangas, Eija Lehtimaa ja Viola Fredin. Hakuilmoitukseen lisätään ehdotetun liitteen mukaan lisäksi: ”Valmius hyvään seurakuntalaisten kohtaamiseen.”**

# Muutoksenhaku: Ei muutoksenhakua, asian käsittely kesken

# Tiedoksi/toimenpiteet: virkaa hakeneet

**145 § Kanttorin osa-aikaisen (80 %) viran haettavaksi laittaminen**

**Valmistelu: vt. kirkkoherra Olavi Saurio**

Kanttorin osa-aikainen virka on tällä hetkellä täytetty määräaikaisena 31.3.2023 saakka.

KL 6 luvun 1 momentti:

Virkasuhteeseen ottaminen edellyttää julkista hakumenettelyä, jollei jäljempänä toisin säädetä. Viranhakuilmoitukset on saatettava tiedoksi julkaisemalla ne työnantajan julkisten kuulutusten ilmoitustaululla sekä tarpeen vaatiessa muulla työnantajan päättämällä tavalla, jollei toisin säädetä. Hakuaika on vähintään 14 kalenteripäivää ilmoituksen julkaisemisesta.

**Joutsan seurakunnan kanttorin viran hakuilmoitus**

Joutsan seurakunnan kirkkoneuvosto julistaa haettavaksi ylempää korkeakoulututkintoa edellyttävän kanttorin (taso B) osa-aikaisen viran siten, että viranhoito-osuus on 80 %. Virkatehtäviin kuluvat kanttorin perustehtävät kirkkojärjestyksen mukaisesti (KJ 6 § 28). Mikäli tuotannolliset ja taloudelliset edellytykset täyttyvät, virka voidaan myöhemmin mahdollisesti muuttaa kokoaikaiseksi. Viranhoito alkaa 1.4.2023 tai sopimuksen mukaan. Virkasuhteessa on kuuden (6) kuukauden koeaika.

Viranhaltijalta vaaditaan kirkkohallituksen päätöksen ([Kirkon säädöskokoelma nro 135](https://evl.fi/plus/paatoksenteko/lainsaadanto/kirkon-saadoskokoelma/saadoskokoelma-nro-63/nro-135-kirkkohallituksen-paatos-kanttorin-virassa-vaadittavasta-tutkinnosta)) 2 §:n mukainen tutkinto, johon sisältyy 5 §:n mukaiset opinnot. Virkaan kelpoistavat myös kirkkohallituksen tai piispainkokouksen aikaisempien päätösten mukaiset vastaavat tutkinnot, kun ne on suoritettu päätösten voimassaoloaikoina (9 § 4 mom.).

Kanttorin virkaan valitun tehtävänä on johtaa seurakunnan musiikkitoimintaa KJ 6 § 28 mukaisesti. Joutsan seurakunnassa toimitetaan jumalanpalveluksia Joutsan kirkossa sekä Leivonmäen ja Luhangan kappeliseurakunnissa. Tästä johtuen viran hoitaminen edellyttää omaa autoa. Kanttorin tehtävään kuuluu suunnitella ja kehittää Joutsan seurakunnan kirkkomusiikkia tasapuolisesti eri-ikäisten keskuudessa koko seurakunnan alueella. Odotamme hyvää yhteistyötä seurakunnan alueella olevien musiikin harrastajien kanssa jumalanpalveluksissa ja muussa seurakunnallisessa toiminnassa. Odotamme valmiutta sopeutua tehtävänkuvauksessa tarvittaessa tapahtuviin muutoksiin. Viran palkkahinnoitteluryhmä on 601.

Arvostamme laaja-alaista muusikon ammattitaitoa, hyviä yhteistyö-, tiimityö- ja vuorovaikutustaitoja sekä rohkeutta tarttua haasteisiin. Toivomme hakijalta halua opetella striimausta, musiikin tallentamistaitoja, valmiuksia erilaisten tietotekniikan ohjelmien käyttöön ja sosiaalisen median perustaitoja.

Viran kielitaitovaatimuksena on suomen kielen erinomainen suullinen ja kirjallinen taito sekä ruotsin kielen tyydyttävä ymmärtämisen taito (KJ 6 § 4a). Virkaan valitun tulee esittää KL 6 § 33 mukainen rikosrekisteriote ja todistus terveydentilastaan (KL 6 § 16). Virkaan otettavan on oltava evankelis-luterilaisen kirkon konfirmoitu jäsen (KL 6 § 13).

Lisätietoja virasta antaa vt. kirkkoherra Olavi Saurio puh. 050 3855421.

Joutsan seurakunnan kirkkoneuvostolle osoitetut hakemukset lähetetään 31.1.2023 mennessä osoitteeseen Joutsan seurakunta, Jousitie 25, 19650 Joutsa tai seurakunnan sähköpostiosoitteeseen: joutsa.srk(at)evl.fi. Virkaa hakenutta pyydetään varautumaan saapumaan haastatteluun Joutsaan ma 13.2.2023; haastatteluun liittyy myös musiikkinäytteen antaminen.

**vt. kirkkoherra Olavi Saurion päätösesitys:**

Joutsan seurakunta julistaa haettavaksi seurakunnan ylempää korkeakoulututkintoa edellyttävän kanttorin viran (taso B, viranhoitoprosentti 80 %) esittelyssä mainitun hakuilmoituksen mukaisesti. Hakuilmoitus julkaistaan 2.1.2023 Oikotie.fi ja TE-keskuksen työmarkkinatorilla, ja laitetaan seurakunnan ilmoitustaululle 2.-31.1.2023 väliseksi ajaksi.

**Kirkkoneuvoston päätös:**

**Esityksen mukaan. Haastattelutyöryhmään valittiin Sakari Eskelinen ja Aarre Talja sekä vt. kirkkoherra Olavi Saurio, jolla on valtuudet pyytää yksi musiikkialan ammattilainen ja yksi musiikin harrastaja kuorosta haastattelutyöryhmään.**

# Muutoksenhaku: Ei muutoksenhakua, asian käsittely kesken

# Tiedoksi/toimenpiteet:

**146 § Leivonmäen kirkon talvikäyttö**

**Valmistelu: Hallintojohtaja Heikki Kangas**

Leivonmäen seurakunnan kiinteistöt lämpiävät kevytpolttoöljyllä. Venäjän hyökättyä Ukrainaan ovat eri öljyjen hinnat kaksinkertaistuneet.Seurakunnan kustannusten nousun hillitsemiseksieri öljylämmityskohteissa Leivonmäellä sitä voisi toteuttaa kirkon lämmityksen laskemiseksi 10-15 asteeseen. Jumalanpalvelukset ja muut seurakunnan tilaisuudet voidaan pitää Leivonmäen seurakuntakodissa. Ainoastaan vainajien siunaustilaisuudet on pidettävä kirkossa, koska arkun saaminen seurakuntakotiin on lähes mahdotonta. Siunaustilaisuuksien ajaksi kirkon lämpötilaa voi nostaa lähemmäksi 20 astetta.

Lämmityskustannukset Leivonmäellä:

|  |  |  |
| --- | --- | --- |
|  | **tilinpäätös 2021** | **toteuma 11/2022** |
| **Kirkko** | 7 889 | 15 967 |
| **Seurakuntakoti** | 7 586 | 14 370 |

Lämmityskustannukset ovat jo nyt tänä vuonna kaksinkertaisia verrattuna vuoteen 2021. Lisäksi on todettava, että vuonna 2021 kirkon lämmitystä ei alennettu. Hallintojohtajan määräyksestä kirkon lämpötilaa on jo nyt alennettu pyhäinpäivästä lähtien aina pääsiäiseen saakka, kuitenkin niin, että joulukirkko voidaan pitää kirkossa. Muut seurakunnan tilaisuudet, jumalanpalvelukset ja messut, pidetään seurakuntakodissa.

Samaa kirkon lämpötilan alentamista on noudatettu taloustyöryhmän esityksestä jo aikaisemminkin ja asiasta on keskusteltu kirkkoneuvostossa useasti.

**Hallintojohtajan päätösesitys:**

Kirkkoneuvosto päättää, että Leivonmäen kirkon lämpötilaa lasketaan 10 – 15 asteeseen joka vuosi pyhäinpäivästä pääsiäiseen. Lämpötilaa voidaan hetkellisesti nostaa niin, että joulukirkot voidaan pitää kirkossa ja vainajien siunaustilaisuudet.

**Kirkkoneuvoston päätös:**

 **Esityksen mukaan.**

# Muutoksenhaku: Oikaisuvaatimus kirkkoneuvostolle

# Tiedoksi/toimenpiteet: työntekijät, taloustoimisto

**147 § Anomus ehtoollisenvietto-oikeudesta Leivonmäen seurakuntatalossa Lapuan hiippakunnan tuomiokapitulille**

**Valmistelu: vt. kirkkoherra Olavi Saurio**

Mikäli kirkkoneuvosto on tämän kokouksen edellisen pykälän § 146 kohdalla tehnyt päätöksen Leivonmäen kirkossa pidettävien tilaisuuksien ja erityisesti jumalanpalvelusten siirtämisestä Leivonmäen seurakuntatalossa pidettäväksi, on otettava huomioon kirkkojärjestyksen säädökset ehtoollisen vietosta.

KJ 2 luvun 9 §:

Herran pyhää ehtoollista vietetään jumalanpalveluksessa.

Ehtoollista saadaan viettää, paitsi kirkossa, seurakunnan siunauskappelissa ja kappelissa, myös muussa paikassa, jonka tuomiokapituli on kirkkoneuvoston tai seurakuntaneuvoston esityksestä tähän tarkoitukseen hyväksynyt.

Ehtoollista saadaan tilapäisesti viettää kirkkoherran valvonnassa myös muualla kuin kirkossa tai 2 momentin mukaisesti hyväksytyssä paikassa. Puolustusvoimien kirkollisessa työssä saadaan viettää ehtoollista kirkon tai 2 momentin mukaisesti hyväksytyn paikan ulkopuolella kenttäpiispan valvonnassa.

Suomen evankelis-luterilaisen kirkon Jumalanpalvelusten kirjan messun eli ehtoollisjumalanpalveluksen kaavan alussa todetaan: ”Messu eli ehtoollisjumalanpalvelus on seurakunnan elämän keskus. Sunnuntain, Herran päivän, jumalanpalveluksena se on viikoittainen pääsiäisjuhla.” Leivonmäen kappeliseurakunnassa on ollut viime aikoina vakiintunut käytäntö, että jumalanpalvelus on pidetty kalenterikuukauden toisena ja neljäntenä sunnuntaina klo 13. Leivonmäellä on ollut toivomuksena, että jumalanpalvelus on pidetty pääsääntöisesti messuna.

Leivonmäen seurakuntatalon salia ei ole vihitty kirkkotilaksi eikä siellä ole olemassa pysyvää ehtoollisenvietto-oikeutta. Yllä olevan kirkkojärjestyksen 2 luvun 9 § 3 momentin mukaan ehtoollista voidaan viettää tilapäisesti kirkkoherran valvonnassa myös muussa tilassa kuin kirkoksi vihityssä tilassa tai kappelissa. Tämä kuitenkin edellyttää, että kyse on tilapäisesti toteutuvasta tapahtumasta. Mikäli tällaisessa paikassa on tarkoitus viettää säännöllisellä pohjalla messua useiden kuukausien ajan, tämä edellyttää tuomiokapitulin hyväksyntää. Tuomiokapituli voi hyväksyä tilan ehtoollisenviettopaikaksi, mikäli kirkkoneuvosto päättää tehdä siitä esityksen.

Korkeista lämmityskuluista johtuen Leivonmäen kirkossa vietettävät tilaisuudet hautaan siunaamisia lukuun ottamatta on tarkoitus siirtää seurakuntataloon vuoden 2023 alusta pääsiäiseen asti, jolloin messu taas on tarkoitus viettää kirkossa. Pääsiäispäivä on ensi vuonna 9.4.2023. Ehtoollisenvietto-oikeutta on siis tarkoituksenmukaista esittää 1.1.-30.4.2023 väliseksi ajaksi.

**vt. kirkkoherra Olavi Saurion päätösesitys:**

Joutsan seurakunnan kirkkoneuvosto esittää Lapuan hiippakunnan tuomiokapitulille, että tuomiokapituli hyväksyisi Leivonmäen seurakuntatalon (sali) Herran pyhän ehtoollisen viettopaikaksi vuoden 2023 alusta 30.4.2023 asti asian esittelyssä kirjatuin perustein.

**Kirkkoneuvoston päätös:**

 **Esityksen mukaan.**

# Muutoksenhaku: tuomiokapitulin päätöksestä

# Tiedoksi/toimenpiteet: tuomiokapituliin

**148 § Joutsan kirkon paanukaton korjaus ja tervaus tarjoukset**

**Valmistelu: Hallintojohtaja Heikki Kangas**

Insinööritoimisto Jouko Sjöberg teki kesällä 2022 Joutsan kirkon paanukaton kuntotarkastuksen **(Liitteet 2 ja 2.1).** Kuntotarkastuksessa tuli esille, että rikkinäisiä vaihdettavia paanuja on n. 800 kpl ja tervaa ei ole enää nimeksikään. Todistettavasti paanukatto on tervattu edellisen kerran vuonna 2005. Paanukattojen suositeltu huoltotervausväli on 3-5 vuotta (Antti Pihkala: Paanu ja päre, Tutkimus suomalaisista puukatteista). Kiinteistöstrategia työryhmä piti Joutsan kirkon paanukaton korjausta ensisijaisena.

Insinööritoimisto Jouko Sjöberg teki tarjouspyynnön **(Liitteet 3, 3.1, 3.2 ja 3.3)** urakoitsijoille syksyllä 2022. Tarjouspyynnössä lähdetään siitä, että paanujen ja muiden paanukattorakenteiden korjaukset tehdään kevään ja kesän aikana 2023 ja tervaus syksyllä 2023. Kahden pienemmän lappeen paanut uusitaan kaikki ja siitä saatavilla paremmilla paanuilla tehdään muilla katoilla yksittäisten paanujen vaihtoa.

Määräaikaan mennessä tuli kolme tarjousta:

|  |  |  |
| --- | --- | --- |
| **Tarjoaja** | **Hinta (sis. alv)** | **Liite** |
| E-P Tervapinta | 149 700 € | **Liite 4, 4.1 ja 4.2** |
| Uudenkaarlepyyn Paanukatto | 160 704 € | **Liite 5, 5.1 ja 5.2** |
| Etelä-Savon Perinnetervaus | 333 650 € | **Liite 6, 6.1 ja 6.2** |

Etelä-Savon Perinnetervauksen tarjouspyyntö voidaan hylätä tarjouspyynnön urakkaohjelmassa mainitulla perusteella urakkahinnasta (kohta 18.6. kohta 6: *tarjoushinta on annettuihin tarjouksiin verrattuna niin korkea, ettei hintaa voida pitää kohtuullisena tai se ylittää huomattavasti hankkeen budjetin.*)

Tarjouslaskelmaan otettiin näin ollen E-P Tervapinnan ja Uudenkaarlepyyn Paanukaton tarjoukset. Tarjouspyynnössä mainitaan tarjousten vertailusta seuraavaa:

Tarjouksista hyväksytään tilaajalle kokonaistaloudellisesti edullisin tarjous.

Kokonaistaloudellisesti edullisimman tarjouksen vertailukriteerit

1. Vertailuarvona käytetään tarjousten mediaania

2. Kokonaishinta 50 %

3. Yrityksen resurssit ja referenssit vastaavista kohteista 25 % viimeiseltä viideltä vuodelta

4. Kirkon ja ympäristön suojaustyöt tervauksen aikana 25 %

Pisteytys arvoilla 1-5.

Tarjousten vertailulaskelma **(Liite 7 ja 7.1).**

Kokonaistaloudellisesti vertailulaskelman perusteella korkeimman pistemäärän 4,750 sai

Uudenkaarlepyyn Paanukaton tarjous. E-P Tervapinnan tarjouksen pistemäärä on 4,625.

Uudenkaarlepyyn Paanukaton tarjous on voimassa 15.3.2023 saakka.

Tarjouspyynnön mukaan kaikki tarjoukset voidaan jättää myös hyväksymättä edellä kerrotuilla tai hankkeen toteuttamiseen vaikuttavilla muilla asiallisilla perusteilla.

Urakka ei sisällä tervauksessa käytettävää hautatervaa, vaan sen hankkii tilaaja eli seurakunta Jouko Sjöbergin asiantuntijuuden avulla. Tällä varmistetaan, että terva on oikeaa ja laadukasta. Jouko Sjöbergin mukaan tervakustannukset ovat 10 000 euroa.

**Hallintojohtajan päätösesitys:**

Kirkkoneuvosto hyväksyy tarjouspyynnössä mainitulla kokonaistaloudellisen vertailulaskelman perusteella korkeimman pistemäärän saaneen

1. Uudenkaarlepyyn Paanukaton 160 704 euron tarjouksen
2. sekä tervanhankintakustannukset 10 000 euroa

 ja esittää niitä kirkkovaltuustolle hyväksyttäväksi.

**Kirkkoneuvoston päätös:**

 **Esityksen mukaan.**

# Muutoksenhaku: -

# Tiedoksi/toimenpiteet: kirkkovaltuustoon

**149 § Ostotarjous määräalasta Leivonmäellä**

**Valmistelu: Hallintojohtaja Heikki Kangas**

Jukka ja Marjut Jääskeläinen ovat tehneet 12 200 euron tarjouksen **(Liite 8)** Joutsan seurakunnalle Leivonmäellä Rutajärven rannassa olevasta erillisestä n. 3000 m2 määräalasta **(Liite 9)**. Määräala kuuluu Iso-Aho 172-417-40-16 tilaan.

Jouko Pirkkalaisen laatiman arviokirjan perusteella kiinteistövälittäjän näkemys määräalan arvosta on 20 000 euroa **(Liite 10).**

**Hallintojohtajan päätösesitys:**

Kirkkoneuvosto tekee Jukka ja Marjut Jääskeläiselle 20 000 euron vastatarjouksen määräalasta.

**Kirkkoneuvoston päätös:**

 **Esityksen mukaan.**

# Muutoksenhaku: Ei muutoksenhakua, asian käsittely kesken

# Tiedoksi/toimenpiteet: Jukka ja Marjut Jääskeläiselle

**150 § Rakennusavustuksen hakeminen kulttuuriperinnön hoitoon kirkkohallitukselta Joutsan kirkon paanukaton kunnostuksen ja tervaukseen.**

**Valmistelu: Hallintojohtaja Heikki Kangas**

Kirkkohallitukselta on mahdollisuus hakea rakennusavustusta kulttuuriperinnön hoitoon rakennuksille, jotka on suojeltu kirkkolain, rakennusperinnön suojelulain tai asemakaavan perusteella **(Liite 11).** Joutsan kirkko on kirkkolain perusteella suojeltu rakennus. Kirkkolailla on suojeltu kaikki ennen vuotta 1917 rakennetut kirkot. Joutsan kirkon rakennusvuosi on 1813.

Museovirastolta kysyttiin kesällä 2021 paanukattojen kuntotarkastajia. Sieltä saatujen nimien perusteella pyydettiin tarjousta Insinööritoimisto Jouko Sjöbergiltä.

Insinööritoimisto Jouko Sjöberg teki kesällä 2022 Joutsan kirkon paanukaton kuntotarkastuksen **(Liitteet 2 ja 2.1).** Kuntotarkastuksessa tuli esille, että rikkinäisiä vaihdettavia paanuja on n. 800.

Insinööritoimisto Jouko Sjöberg teki tarjouspyynnön urakoitsijoille paanujen ja muiden paanukattorakenteiden korjauksista ja tervauksesta vuodelle 2023 **(Liitteet 3, 3.1, 3.2 ja 3.3).**

Tarjousten kokonaisedullisimman vertailun perusteella **(Liitteet 7 ja 7.1)** valinta kohdistui Uudenkaarlepyyn Paanukatto urakoitsijaan 160 704 euron hinnalla.

Urakka ei sisällä tervauksessa käytettävää hautatervaa, vaan sen hankkii tilaaja eli seurakunta Jouko Sjöbergin asiantuntijuuden avulla. Tällä varmistetaan, että terva on oikeaa ja laadukasta. Jouko Sjöbergin mukaan hautatervan hankintakustannukset ovat 10 000 euroa.

Paanukaton kunnostus ja tervaus vaatii ammattitaitoisen asiantuntijan valvontaa. Valvojan kustannuksista ei ole vielä tietoa, mutta alustavasti siihen voidaan varata 5 000 euroa.

**Hallintojohtajan päätösesitys:**

Kirkkoneuvosto päättää hakea rakennusavustusta kulttuuriperinnön hoitoon kirkkohallitukselta kirkkolailla suojellun Joutsan kirkon paanukaton kunnostamiseen ja tervaukseen yhteensä 175 704 euroa.

**Kirkkoneuvoston päätös:**

 **Esityksen mukaan.**

# Muutoksenhaku: kirkkohallituksen päätöksestä

# Tiedoksi/toimenpiteet: avustushakemus kirkkohallitukseen

**151 § Muut asiat**

 Ei muita asioita.

**152 § Tiedoksi**

 **Annukka Nuto:** Leivonmäen kappalaisen viranhoidon tilanne tuomiokapitulissa.

Loppiaisena Annukka Nuton lähtöjuhla Joutsan kirkossa.

 **Olavi Saurio:** Tuomiokapitulista ei ole tullut päätöstä Leivonmäen kappalaisen virasta.

**153 § Kokouksen päättäminen**

Puheenjohtaja mainitsee oikaisuvaatimuksen ja päättää kokouksen klo 18.32.